CELEX: 62014TN0617
Language: da
Date: 2014-08-10 00:00:00
Title: Sag T-617/14: Sag anlagt den 10. august 2014 — Pro Asyl mod EASO

17.11.2014   
            
            
               DA
            
            
               Den Europæiske Unions Tidende
            
            
               C 409/48
            
         Sag anlagt den 10. august 2014 — Pro Asyl mod EASO
   (Sag T-617/14)
   2014/C 409/68
   Processprog: tysk
   
      Parter
   
   
      Sagsøger: Pro Asyl Bundesweite Arbeitsgemeinschaft für Flüchtlinge e.V. (Frankfurt am Main, Tyskland) (ved advokat S. Hilbrans)
   
      Sagsøgt: Det Europæiske Asylstøttekontor (EASO)
   
      Sagsøgerens påstande
   
   
               —
            
            
               Sagsøgtes afgørelse af 10. juni 2014 — EASO/ED/2014/34 annulleres, for så vidt som der herved nægtes aktindsigt i beredskabsplanen for indsættelse af asylstøttehold til Bulgarien (»Operating Plan on Bulgaria«) og ikke gives adgang til sagsøgtes dokumentregister i henhold til artikel 11 i forordning (EF) nr. 1049/2001.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om tilsidesættelse af sagsøgerens ret til aktindsigt
               Sagsøgeren gør gældende, at der for så vidt angår den omtvistede »Operating Plan on Bulgaria« ikke foreligger en undtagelse til sagsøgers generelle ret til aktindsigt i henhold til artikel 4 i forordning (EF) nr. 1049/2001 (1).
               Sagsøgeren har i denne forbindelse anført, at afslaget på aktindsigt navnlig ikke kunne begrundes i beskyttelsen af drøftelserne under dokumentets udarbejdelse i henhold til artikel 4, stk. 3, i forordning nr. 1049/2001, idet beredskabsplanen var færdigudarbejdet.
               Desuden er »Operating Plan on Bulgaria« ikke et dokument fra tredjemand i henhold til artikel 4, stk. 4, i forordning nr. 1049/2001, da sagsøgte og Republikken Bulgarien har underskrevet planen i fællesskab. Beredskabsplanen hidrører derfor heller ikke fra denne medlemsstat som omhandlet i artikel 4, stk. 5, i forordning nr. 1049/2001.
            
         
               2.
            
            
               Andet anbringende om tilsidesættelse af registeraktindsigt
               Sagsøgeren gør desuden gældende, at den anfægtede afgørelse også skal annulleres, for så vidt som sagsøgeren nægtes aktindsigt i det elektroniske dokumentregister i henhold til artikel 11 i forordning nr. 1049/2001 og artikel 11 i EASO’s bestyrelses afgørelse nr. 6.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43)